11.08.2015.

**SAOPŠTENJE ZA MEDIJE**

**Prijevremeni izbori u Fojnici ''pod lupom''**

Koalicija ''Pod lupom'' će posmatrati prijevremene lokalne izbore za načelnika Opštine Fojnica koji će se održati u nedjelju, 06.09.2015. godine.

Planirano je prisustvo 22 posmatrača Koalicije koji će biti raspoređeni na svim biračkim mjestima u navedenoj opštini. Svojim angažmanom Koalicija želi osigurati poštovanje Izbornog zakona Bosne i Hercegovine, spriječiti moguće manipulacije i zaštititi slobodnu volju birača.

Građani uočene nepravilnosti neposredno prije izbornog dana i na sam izborni dan mogu prijaviti Koaliciji na broj telefona 060 322 6410. Uputstvo o redoslijedu i rokovima izbornih aktivnosti za sprovođenje prijevremenih izbora za načelnika opštine Fojnica dostupno je javnosti na internet stranici Centralne izborne komisije BiH, http://izbori.ba .

Podsjećamo da je Koalicija "Pod lupom" na prošlim Opštim izborima 2014. na terenu imala 2.800 građanskih, nestranačkih posmatrača koji su bili prisutni na 1.348 biračkih mjesta i u 134 lokalne izborne komisije, pokrivajući preko 25% od ukupnog broja biračkih mjesta u BiH. Koalicija je posmatrala i prijevremene lokalne izbore u opštinama Stanari, Istočni Drvar, Domaljevac - Šamac, Kalesija i Živinice.